
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1860 

12 Δεκεμβρίου 2003 


ΑΠΟΦΑΣΕΙ Σ 

Αριθ. 2121/55/03 

Έγκριση του Ειδικού Κανονισμού Λιμένα Μεσολογγίου με 
αριθ. 16 «Παροπλισμός πλοίων στο λιμένα Πλατυγια- 
λίου Αστακού». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Το άρθρο 156 του Κώδικα Δημοσίου Ναυτικού Δικαί¬ 
ου, ο οποίος κυρώθηκε με το Ν.Δ. 187/73 (Α261), όπως αυ¬ 
τό αντικαταστάθηκε με το άρθρο 10 του Ν. 1940/91 «Μο¬ 
νάδα ειδικών αποστολών ΑΣ (ΜΕΑ/ΛΣ) και άλλες διατά¬ 
ξεις περί αυτού» (Α 40). 

2. Τη 2655/4.9.2003 Νομάρχη Αιτωλοακαρνανίας. 

3. Το 16 Ειδικό Κανονισμό Λιμένα Μεσολογγίου, που 
μας υποβλήθηκε με την αναφοράτης Λιμενικής Αρχής, με 
τις διατάξεις του οποίου ρυθμίζονται θέματα που αφο¬ 
ρούν την εύρυθμη λειτουργία του λιμένος Πλατυγιαλίου 
Αστακού. 

4. Το άρθρο 29Ατου Ν. 1558/85 (Α137), όπως προστέ¬ 
θηκε με το άρθρο 27του Ν. 2081/92 (ΦΕΚ154Α) και το άρ¬ 
θρο 1 του Ν. 2469/97 (Α38). 

5. Το γεγονός ότι από τις διατάξεις της παρόντος Κανο¬ 
νισμού δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο μόνο 

α) Εγκρίνουμε τον πιο κάτω Ειδικό Κανονισμό λιμένα 
Μεσολογγίου με αριθ. 16 

ΕΙΔΙΚΟΣ ΚΑΝΟΝΙΣΜΟΣ 
ΛΙΜΕΝΑ ΜΕΣΟΛΟΓΓΙΟΥ ΜΕ ΑΡΙΘ. 16 

«Παροπλισμός πλοίων στο λιμένα Πλατυγιαλίου Αστακού». 

Ο ΛΙΜΕΝΑΡΧΗΣ ΜΕΣΟΛΟΓΓΙΟΥ 
Έχοντας υπόψη: 

1. Τις διατάξεις του δια του από 9/22 Ιουνίου 1948 ΒΔ 
κωδικοποιηθέντος Νόμου 499/47 «Περί Πειθαρχικής 
εξουσίας των Προϊσταμένων Λιμενικών Αρχών» (162 Α), 
συνδυαζόμενες με τα άρθρα 141-157 του Ν.Δ. 187/73, με 
το οποίο κυρώθηκε ο Κώδικας Δημοσίου Ναυτικού Δικαί¬ 
ου (261 Α). 

2. Το άρθρο 156 του Κ.Δ.Ν.Δ. ο οποίος κυρώθηκε με το 
Ν.Δ. 187/73 (261 Α), όπως αυτό αντικαταστάθηκε με το 
άρθρο 10 του Ν. 1940/91 (40 Α) «Περί μονάδας Ειδικών 


Αποστολών Λιμενικού Σώματος (ΜΕΑ/ΛΣ) και άλλες δια¬ 
τάξεις περί αυτού». 

3. Τις διατάξεις του Ν.Δ. 444/70 «Περί αρμοδιότητας 
του Λ.Σ. και σχέσεως προς τας αρμοδιότητας των Σωμά¬ 
των Ασφαλείας» (39 Α'). 

4. Το άρθρο 29Ατου Ν. 1558/85, όπως προστέθηκε με 
το άρθρο 27 του Ν. 2081/92 (154 Α) και το άρθρο 1 του 
Ν. 2469/97 (Α38). 

5. Το γεγονός ότι από τις διατάξεις του παρόντος Κανο¬ 
νισμού δεν προκαλείται δαπάνη σε βάρος του Κρατικού 
Προϋπολογισμού εκδίδουμε τον ακόλουθο Κανονισμό: 

Άρθρο 1 
ΟΡΙΑ ΙΣΧΥΟΣ 

Ο παρών Ειδικός Κανονισμός Λιμένα ισχύει στο λιμένα 
Πλατυγιαλίου Αστακού δικαιοδοσίας της Λιμενικής Αρ¬ 
χής Μεσολογγίου, όπως αυτή καθορίζεται από τις κείμε¬ 
νες διατάξεις 

Άρθρο 2 

ΟΡΙΣΜΟΙ 

Για την εφαρμογή των διατάξεων του κανονισμού αυτού 
οι όροι που χρησιμοποιούνται έχουν την ακόλουθη έν¬ 
νοια: 

1. Παροπλισμένο πλοίο, το πλοίο που πληροί τις ακό¬ 
λουθες προϋποθέσεις: 

α) παραμένει μετά από σχετική άδεια παροπλισμού που 
χορηγείται από τη Λιμενική Αρχή Μεσολογγίου χωρίς να 
έχει δυνατότητα άμεσης αυτοδύναμης μετακίνησής του, 
αγκυροβολημένο ή προσδεδεμένο από τη ξηρά, εντός λι¬ 
μένος Πλατυγιαλίου Αστακού 

β) δεν εκτελεί εμπορικές πράξεις, ούτε χρησιμοποιείται 
ως αποθήκη εμπορευμάτων ούτε χρησιμοποιείται ο εξο¬ 
πλισμό του για φορτοεκφορτώσεις ή μεταφορτώσεις 
φορτίων σε πλοία 

γ) πληροί, κατά τη διάρκεια του παροπλισμού, τις προϋ¬ 
ποθέσεις έγκρισης παροπλισμού 

δ) έχειαπολύσειτοπλήρωμάτου και έχει προσλάβει φύ¬ 
λακες για τη φύλαξή του. 

2. Υπεύθυνος Παροπλισμού: Είναι το φυσικό πρόσωπο, 
που ορίζεται με επιστολή της προς τη Λιμενική Αρχή Με¬ 
σολογγίου από την πλοιοκτήτρια εταιρεία ή εκπρόσωπό 
της στην Ελλάδα και είναι υπεύθυνος για κάθε είδους 
πράξη ή παράλειψη που αφορά στα καθήκοντα και στις 
υποχρεώσεις που περιγράφονται στον κανονισμό αυτό. 

3. Φύλακας παροπλισμένου πλοίου: το φυσικό πρόσω¬ 
πο, που ορίζεται ως υπεύθυνος φύλακας από την πλοιο- 
κτήτρια εταιρεία ή το νόμιμο εκπρόσωπό της με σχετική 
επιστολή της προς τη Λιμενική Αρχή Μεσολογγίου. 

4. Χρόνος παροπλισμού: το χρονικό διάστημα από την 
έγκριση παροπλισμού μέχριτην ημερομηνία ενεργοποίη¬ 
σης. 

5. Ενεργοποίηση πλοίου: η διαδικασία επανεκκίνησης 
του πλοίου κατόπιν εγγράφου αιτήσεως-δηλώσεως του 
πλοιοκτήτη ή νομίμου εκπροσώπου αυτού. 

Άρθρο 3 

ΠΡΟΫΠΟΘΕΣΕΙΣ ΕΓΚΡΙΣΗΣ ΠΑΡΟΠΛΙΣΜΟΥ 

1. Προκειμένου να εγκριθεί ο παροπλισμός ενός πλοί¬ 
ου, πρέπει να εξασφαλίζεται από τους εκπροσώπους του 
η ύπαρξη των ακολούθων προϋποθέσεων: 

α) Το πλοίο να βρίσκεται σε ικανοποιητική κατάσταση, 
από πλευράς στεγανότητας και ασφαλούς πλευστότητας 
και εφόσον είναι επιβατηγό να είναι ηλικίας μικρότερης 
των σαράντα πέντε (45) ετών ενώ αν είναι φορτηγό ή δε¬ 
ξαμενόπλοιο να είναι ηλικίας μικρότερης των τριάντα πέ¬ 
ντε (35) ετών. 

β) Να βρίσκονται σε καλή κατάσταση και ετοιμότητα λει¬ 
τουργίας τα αυτόνομα πυροσβεστικά μέσα του πλοίου, να 
έχει σε ισχύ τα φωτιστικά σήματα κινδύνου και να υπάρ- 
χουνταπροβλεπόμενα σήματα και οι φανοί αγκυροβολιάς 
γ) Να υπάρχει δυνατότητα διαρκούς επικοινωνίας, πλοί- 
ου-ξηράς- Λιμενικής Αρχής, σε συχνότητες ν.Η.Ρ. διαύ¬ 
λου 19 και 16 για χρήση των φυλάκων. 

δ) Να είναι κενές οι δεξαμενές καταλοίπων (δίΙΙΟΟΕ 
ΤΑΝΚ3) και συγκέντρωσης πετρελαιοειδών μιγμάτων, 
επιτρεπομένης μόνο της ύπαρξης ποσοτήτων ασφαλείας 
από καύσιμα και λιπαντικά στις αντίστοιχες δεξαμενές 
του και να έχουν παραδοθεί σε αναγνωρισμένες ευκολίες 
υποδοχής οι πάσης φύσεως ρυπογόνες ουσίες ήτοι εν¬ 
δεικτικά βαρέα πετρελαιοειδή κατάλοιπα, πετρελαιοειδή 
μίγματα, απορρίμματα, λύματα, κ.λπ. 

ε) Τα κύτη να είναι κενά φορτίου και απολύτως καθαρά, 
για δε τα δεξαμενόπλοια να έχουν τελείως στεγανές δε¬ 
ξαμενές φορτίων και απαλλαγμένες αερίων (ΘΑ5 ΕΗΕΕ). 

στ) Τα πετρελαιοειδή κατάλοιπα και κάθε μορφής απορ¬ 
ρίμματα που προκύπτουν από τη συντήρηση των μηχανη- 
μάτωντου πλοίου, τις μικροεπισκευές και τη διαμονή φυ¬ 
λάκων, να συγκεντρώνονται σε κατάλληλους χώρους και 
να τταραδίδονται τακτικά στις αναγνωρισμένες ευκολίες 
υποδοχής. 

ζ) Να είναι κλειστά και σφραγισμένα όλα τα εσωτερικά 
επιστόμια (βαλβίδες) των δικτύων απόρριψης σεντινόνε- 
ρων, ακαθάρτου έρματος και λυμάτων. 

η) Να βρίσκεται σε καλή κατάσταση και ετοιμότητα λει¬ 
τουργίας ένα τουλάχιστον από τα κύρια ηλεκτροπαραγω- 
γά ζεύγη του πλοίου για την τροφοδοσία του κυρίου φω¬ 
τισμού, των απαραιτήτων αντλιών και βαρούλκων. 

θ) Να βρίσκονται σε καλή κατάσταση και ετοιμότητα λει¬ 
τουργίας δύο τουλάχιστον αντλίες κυτών και το δίκτυο 
αυτών να είναι σε καλή κατάσταση και να καλύπτει όλα τα 
διαμερίσματα του σκάφους. 

ι) Να βρίσκονται σε καλή κατάσταση τα βαρούλκα 
πρόσδεσης των αγκύρων, ώστε να είναι δυνατή η ασφα¬ 
λής αγκυροβολιά και η άμεση διόρθωση της θέσης του 
πλοίου οποτεδήποτε χρειασθεί. 

ια) Να βρίσκεται σε καλή κατάσταση και ετοιμότητα λει¬ 
τουργίας η αντλία πυρκάίάς ανάγκης που βρίσκεται εκτός 
μηχανοστασίου. 


ιβ) Να βρίσκεται σε καλή κατάσταση και ετοιμότητα λει¬ 
τουργίας το ηλεκτροπαραγωγό ζεύγος ανάγκης (εάν 
υπάρχει) ή οι συσσωρευτές, που τροφοδοτούν όλα τα 
φορτία ανάγκης (φωτισμό κ.λπ.). 

ιγ) Να βρίσκεται σε καλή κατάσταση και ετοιμότητα λει¬ 
τουργίας ο φωτισμός ασφαλείας του πλοίου. 

ιδ) Να υπάρχουν στο πλοίο και οι δύο άγκυρες με τις 
αλυσίδες τους, αρκετοί ελαστικοί προσκρουστήρες κα¬ 
θώς και μία κλίμακα πιλότου. 

ιε) Να υφίσταται επί του πλοίου φαρμακείο πρώτων 
βοηθειών και φορείο ειδικού τύπου κατάλληλο για τη με¬ 
ταφορά τραυματία υπό δύσκολες συνθήκες (κατασκευα¬ 
σμένο από σκληρό ειδικού τύπου Ρ\/0 με υπερυψωμένες 
πλευρές γύρω-γύρω και ιμάντες πρόσδεσης ασθενούς, 
κατά τις υποδείξεις της Λιμενικής Αρχής και σύμφωνα με 
τα πρότυπατων φορείων που χρησιμοποιεί η ΕΜΑΚ), προ¬ 
σιτά στους φύλακες του πλοίου. 

ιστ) Ναέχουντοποθετηθείεπίτου καταστρώματος συρ¬ 
ματόσχοινα ασφαλείας επαρκούς μήκους και αντοχής για 
ενδεχόμενη ρυμούλκησή του. 

ιζ) Επί του πλοίου παραμένει μόνον ποσότητα ϋΙΕδΕΙ. 
ΟΙΙ_ που καθορίζεται κατά περίπτωση από τη Λιμενική Αρ¬ 
χή Μεσολογγίου λαμβάνοντας υπόψη τον αριθμό και την 
ημερήσια κατανάλωση των ηλεκτρομηχανών του πλοίου 
και που να αντιστοιχεί σε συνεχή λειτουργία αυτών με 
πλήρες φορτίο επί δεκαπέντε (15) ημέρες. 

ιη) Να υφίστανται κατάλληλοι χώροι και ευκολίες ενδι¬ 
αίτησης για τους φύλακες που προσλαμβάνονται. 

ιθ) Έγγραφη αποδοχή παροπλισμού απάτην ΑΣΤΑΚΟΣ 
ΤΕΡΜΙΝΑΛ Α.Ε. 

2. Οι προαναφερθείσες απαιτήσεις εξακολουθούν να 
ισχύουν τόσο κατά την έναρξη όσο και κατά τη διάρκεια 
του παροπλισμού. 

3. Ο ορισμός «ΥΠΕΥΘΥΝΟΥ ΠΑΡΟΠΛΙΣΜΟΥ»δεν είναι 
υποχρεωτικός, εφόσον ο ναυτικός πράκτορας, παράλλη¬ 
λα με τα καθήκοντά του ως πράκτορας του πλοίου, ανα¬ 
λαμβάνει και καθήκοντα ΥΠΕΥΘΥΝΟΥ ΠΑΡΟΠΛΙΣΜΟΥ. 

Άρθρο 4 

ΥΠΕΥΘΥΝΟΥ ΠΑΡΟΠΛΙΣΜΟΥ 

1. Ο πλοιοκτήτης ή ο νόμιμος εκπρόσωπος στην Ελλά¬ 
δα του πλοίου που πρόκειται να παροπλισθεί με έγγραφό 
του, προς τη Λιμενική Αρχή Μεσολογγίου, ορίζει τον 
υπεύθυνο παροπλισμού του πλοίου, ο οποίος πληροί τις 
ακόλουθες προϋποθέσεις: 

α) Είναι Έλληνας υπήκοος ή υπήκοος κράτους μέλους 
της ΕΈ. ή κράτους της Ε.Ο.Χ-ΕΖΕΣ πλην Ελβετίας και να 
κατοικεί μόνιμα στην Ελλάδα. 

β) Είναι κάτοχος διπλώματος Α' ή Β' τάξης Πλοιάρχου 
Ε.Ν. ή Α'ή Β' Τάξης Μηχανικού Ε.Ν. 

2. Ο διορισμός του υπεύθυνου παροπλισμού είναι ισχυ¬ 
ρός εφόσον γίνει ανεπιφύλακτα αποδεκτός από τον ορι¬ 
ζόμενο, με υπεύθυνη δήλωση, του άρθρου 8, του 
Ν. 1599/86, περί αποδοχής του διορισμού και σαφής δή¬ 
λωσής του ότι «γνωρίζω και αναλαμβάνω τις υποχρεώ¬ 
σεις και ευθύνες που έχω από την ιδιότητά μου, ως υπεύ¬ 
θυνος παροπλισμού σύμφωνα με τις ισχύουσες διατάξεις 
και κανονισμούς, ανεξάρτητα από παράλληλες ευθύνες 
του πλοιοκτήτη». 

3. Ο υπεύθυνος παροπλισμού υποχρεούται να: 

α) Ελέγχει τα βυθίσματα, την κλίση ή τη διαγωγή του 
πλοίου και ερευνά τα αίτια τυχόν μεταβολών τους, 
β) Ελέγχει την ασφαλή αγκυροβολιά - πρόσδεση και σή- 

μανση του πλοίου και μεριμνά για την παροχή κάθε δυνατής 
συνδρομής για την εκτέλεση των ελέγχων του άρθρου 9. 

γ) Παρακολουθεί την κατάσταση του πλοίου, από πλευ¬ 
ράς στεγανότητας - αντοχής - ευστάθειας και ασφαλείας 
πλευστότητας. 

δ) Ελέγχει την καλή κατάσταση και ετοιμότητα του αυ¬ 
τονόμου πυροσβεστικού εξοπλισμού και των απαιτουμέ- 
νων σημάτων κινδύνου. 

ε) Παρακολουθεί την ανελλιπή και σε 24ωρη βάση φύ¬ 
λαξη του παροπλισμένου πλοίου, τη δυνατότητα διαρ¬ 
κούς επικοινωνίας με τη Λιμενική Αρχή Μεσολογγίου, την 
κανονική τήρηση του ημερολογίου φύλακα και μεριμνά 
για την ανά μήνα θεώρησή του από τη Λιμενική Αρχή Με¬ 
σολογγίου. 

στ) Ελέγχει την κατάσταση δεξαμενών των καυσίμων - 
λιπαντικών - καταλοίπων και έρματος, καθώς και των χώ¬ 
ρων φορτίου. 

ζ) Ελέγχει την κατάσταση και ασφάλιση των στομίων 
βαλβίδων και δικτύων του πλοίου, για διαπίστωση τυχόν 
διαρροών. 

η) Ελέγχει τη συγκέντρωση και εξασφαλίζει την παρά¬ 
δοση πετρελαιοειδών, καταλοίπων και κάθε μορφής 
απορριμμάτων που προκύπτουν από τη συντήρηση των 
μηχανημάτων του πλοίου, τις μικροεπισκευές και τη δια¬ 
μονή φυλάκων, σε αναγνωρισμένες ευκολίες υποδοχής, 
σύμφωνα με τις διατάξεις της παράγρ. 1 στ, του άρθρου 3. 

θ) Παρακολουθεί την ισχύ και μεριμνά για τις απαιτού- 
μενες ανανεώσεις των προβλεπομένων πιστοποιητικών 
και λοιπών εγγράφων και τα προσκομίζει στη Λιμενική Αρ¬ 
χή σε κάθε ζήτηση. 

ι) Παρακολουθεί την εκτέλεση των εγκρινομένων επι¬ 
σκευών ή εργασιών συντήρησης του πλοίου, σύμφωνα με 
τους όρους της σχετικής άδειας της Λιμενικής Αρχής. 

ια) Ενεργεί άμεσα και υπεύθυνα νιατην αποκατάσταση 
κάθε παρουσιαζομένου προβλήματος. 

ιβ) Λαμβάνει κάθε προληπτικό μέτρο για την ασφάλεια 
του πλοίου, των επιβαινόντων και την προστασία του θα¬ 
λασσίου περιβάλλοντος, όπως επιβάλλει η ναυτική τέχνη 
και εμπειρία. 

ιγ) Επιλαμβάνεται σε κάθε έκτακτο περιστατικό ή συμ¬ 
βάν που αφορά τον υπεύθυνο του παροπλισμένου πλοί¬ 
ου, ενημερώνοντας άμεσα τον πλοιοκτήτη και τη Λιμενική 
Αρχή. 

ιδ) Απομακρύνει το πλοίο από την περιοχή δικαιοδοσίας 
της Λιμενικής Αρχής Μεσολογγίου με την παρέλευση του 
χρόνου παροπλισμού σε συνεργασία με τον πλοιοκτήτη ή 
το νόμιμο εκπρόσωπο αυτού. 

ιε) Μεριμνά για την έγκαιρη καταβολή των αναλογούντων 
τελών παροπλισμού καιτην προσκόμιση στη Λιμενική Αρχή 
Μεσολογγίου του σχετικού γραμματίου είσπραξης. 

ιστ) Ενημερώνει σε περίπτωση ενεργοποίησης του 
πλοίου, εγκαίρως και εγγράφως τη Λιμενική Αρχή Μεσο¬ 
λογγίου και τους υπεύθυνους παροπλισμού των παρα- 
πλεύρως ευρισκομένων πλοίων για την επικείμενη ανα¬ 
χώρηση του πλοίου και λαμβάνει όλα τα απαιτούμενα μέ¬ 
τρα για την αποτροπή ζημιών. 

ιζ) Καταθέτει εγκαίρως στη Λιμενική Αρχή Μεσολογγίου 
το «πάσο» του φύλακα του παροπλισμένου πλοίου σε κά¬ 
θε περίπτωση απόλυσής του. 

ιη) Ελέγχει την ύπαρξη κατάλληλης κλίμακας με χειρο¬ 
λαβές, δίχτυ ασφαλείας και κατάλληλο φωτισμό για τη νύ¬ 
χτα, που να συνδέει το παροπλισμένο πλοίο με το αμέσως 
δίπλα σε αυτό άλλο προσδεδεμένο πλοίο. 


4. Σε περίπτωση αντικατάστασης του υπευθύνου παρο¬ 
πλισμού, ο πλοιοκτήτης του πλοίου ενημερώνει εγκαίρως 
με επιστολή του τη Λιμενική Αρχή Μεσολογγίου ορίζο¬ 
ντας νέο υπεύθυνο, σύμφωνα με τις διατάξεις των ανωτέ¬ 
ρω παραγράφων. 

Άρθρο 5 

ΑΙΤΗΣΗ ΠΑΡΟΠΛΙΣΜΟΥ- ΔΙΚΑΙΟΛΟΓΗΤΙΚΑ 

1. Πλοιοκτήτες ή νόμιμοι εκπρόσωποί τους, υποβάλ¬ 
λουν στη Λιμενική Αρχή σχετική αίτηση, στην οποία πε- 
ριέχονται υποχρεωτικά τα παρακάτω στοιχεία για το 
πλοίο που επιθυμούν να παροπλισθεί: 

α) Τύπος πλοίου - Όνομα - Σημαία - Νηολόγιο 
β) Δ.Δ.Σ. -ΚΟΧ-ΚΚΧ-ϋ.νν 
γ) Ολικό μήκος - πλάτος - άφορτο βύθισμα 
δ) Επιθυμητή θέση παροπλισμού 
ε) Προβλεπόμενος χρόνος παροπλισμού (“Έναρξη, 
Διάρκεια) 

στ) Πλήρη στοιχεία (Επωνυμία - Διεύθυνση - Αριθμό τη¬ 
λεφώνου - Α.Φ.Μ, κλπ) της πλοιοκτήτριας εταιρείας και 
του νομίμου εκπροσώπου της στην Ελλάδα. 

2. Ταδικαιολογητικάπου συνοδεύουντην αίτηση παρο¬ 
πλισμού, είναι τα ακόλουθα: 

α) ΠΙΣΤΟΠΟΙΗΤΙΚΟ ΙΚΑΝΟΠΟΙΗΤΙΚΗΣ ΚΑΤΑΣΤΑΣΗΣ 
ΠΛΟΙΟΥ. 

Το πιστοποιητικό αυτό είναι ισχύος μέχρι ενός (01) 
έτους, ανανεώνεται με μέριμνα του υπεύθυνου παροπλι¬ 
σμού και εκδίδεται από Επιθεωρητή Εξουσιοδοτημένου 
Νηογνώμονα, για όσα πλοία παραμένουν στην κλάση 
τους ή από ιδιώτη Διπλωματούχο και αδειούχο Ναυπηγό 
Ανωτάτης Σχολής, για τα πλοία που δεν παρακολουθού- 
νται από νηογνώμονα και καλύπτει σε ετήσια βάση την κα¬ 
θοδική προστασία του πλοίου ύστερα από περιοδική επι¬ 
θεώρηση στη θάλασσα καθώς και τις απαιτήσεις του άρ¬ 
θρου 3 του παρόντος Κανονισμού. Με την συμπλήρωση 
εξαετίας από την τελευταία ειδική επιθεώρηση (ερσοίαΙ 
5θΐΛ/θγ), γίνεται επιθεώρηση του πλοίου υπό δεξαμενι- 
σμό, προκειμένου να: 

(ί) ελεγχθεί με παχύ μετρήσεις το εξωτερικό περίβλημα 
(πλευρές-πυθμένας) μέχριτου ύψους της γραμμής φόρ- 
τωσης. Όριο φθοράς ορίζεται το 60% με ελάχιστο πάχος 
τα 0,4πι.πι 

(ϋ) ελεγχθεί η καθοδική προστασία 

(ίϋ) ελεγχθούν οι άγκυρες και αλυσίδες (καδένες) 

(ίν) ελεγχθούν τα επιστόμια αναρροφήσεων - εξαγω¬ 
γών. 

Το πιστοποιητικό αυτό μπορεί κατά την έναρξη του πα¬ 
ροπλισμού να υποκατασταθεί από αντίστοιχο «πιστοποι¬ 
ητικό Ασφάλειας Κατασκευής» (3ΑΡΕΤΥ ΟΡ ΟΟΝ3ΤΡΙΙΟ- 
ΤΙΟΝ ΟΕΒΤΙΡΙΟΑΤΕ), εφόσον αυτό διατηρεί ισχύ για ένα 
ακόμη έτος μετά την έναρξη παροπλισμού και δεν έχειπα- 
ρέλθει χρονικό διάστημα μεγαλύτερο των δυόμισι ετών 
(2%), από τον τελευταίο δεξαμενισμό του πλοίου. 

β) ΕΓΓΡΑΦΟ ΔΙΟΡΙΣΜΟΥ του υπευθύνου παροπλισμού 
και αντίστοιχη ΕΓΓΡΑΦΗ ΑΠΟΔΟΧΗ ΔΙΟΡΙΣΜΟΥ ΚΑΙ 
ΥΠΟΧΡΕΩΣΕΩΝ του, σύμφωνα με την παρ.2 του άρθρου 
4του Κανονισμού αυτού. 

γ) ΑΝΤΙΤΥΠΟ ΥΠΟΓΕΓΡΑΜΜΕΝΗΣ ΣΥΜΒΑΣΗΣ ΕΡ¬ 
ΓΑΣΙΑΣ μεταξύ προσλαμβανομένων φυλάκων και πλοιο- 
κτήτριας ή διαχειρίστριας Εταιρείας. 

δ) ΣΚΑΡΙΦΗΜΑ ΚΑΤΟΨΗΣ ΠΛΟΙΟΥ υπογεγραμμένο 
από τον Πλοίαρχο και τον υπεύθυνο παροπλισμού του 
πλοίου, στο οποίο φαίνονται οι θέσεις και ποσότητες των 

καυσίμων και λιπαντικών που παραμένουν πάνω σ’ αυτό, 
καθώς και οι ειδικοί χώροι συγκέντρωσης των πάσης μορ¬ 
φής απορριμμάτων και λυμάτων. Επίσης θα επισημαίνο- 
νται τα χαρακτηριστικά του συνόλου των δεξαμενών, που 
υπάρχουν στο πλοίο (έρματος - φορτίου) και η κατάστα¬ 
σή τους από πλευράς περιεχομένου. Το σκαρίφημα κατα¬ 
τίθεται στη Λιμενική Αρχή αμέσως μετά τον κατάπλου του 
πλοίου για παροπλισμό. 

ε) ΣΧΕΔΙΟ ΑΝΤΙΜΕΤΩΠΙΣΗΣ ΠΥΡΚΑΑΣ (ΕΙΒΕ ΡΙ_ΑΝ). Το 
σχέδιο υπογεγραμμένο από τον υπεύθυνο παροπλισμού, 
κατατίθεται στην Λιμενική Αρχή, προς έγκριση, αμέσως 
μετά τον κατάπλου του πλοίου για παροπλισμό. 

στ) ΥΠΕΥΘΥΝΕΣ ΔΗΛΩΣΕΙΣ Πλοιάρχου και Υπευθύνου 
Εκπροσώπου του πλοίου κατά τον παροπλισμό του, ότι «η 
απεικονιζόμενη στο σκαρίφημα της περίπτωσης (ζ) κατά¬ 
σταση του πλοίου, είναι αληθής και ακριβής και σύμφωνα 
με τις απαιτήσεις (δ) (ε) και (στ) των προϋποθέσεων πα¬ 
ροπλισμού». Οι δηλώσεις αυτές κατατίθενται μετάτον κα¬ 
τάπλου του πλοίου για παροπλισμό. 

ζ) ΠΙΣΤΟΠΟΙΗΤΙΚΟ ΑΠΑΛΛΑΓΗΣ ΑΕΡΙΩΝ (0Α8 ΕΡΕΕ) 
για τον παροπλισμό κάθε Δ/Ξ, χημικού Δ/Ξ, Υγραεριοφό- 
ρου πλοίου καθώς και ΒΨΙΚ ΟΑΒΒΙΕΒ ή ΟΒΟ, αν το τε¬ 
λευταίο στο προηγούμενο ταξίδι μετέφερε χύμα επικίν¬ 
δυνα φορτία, σε οποιαδήποτε μορφή. 

η) ΒΙΒΛΙΟ ΠΕΤΡΕΛΑΙΟΥ, μαζί με αποδείξεις και λοιπά δι- 
καιολογητικά, που να αποδεικνύουντην παράδοση κατα¬ 
λοίπων και απορριμμάτωντου πλοίου, καθώς και κάθε πο¬ 
σότητας καυσίμων ΕΕΙΕΕ ΟΙΙ_, εκτός της αναγκαίας ποσό¬ 
τητας για τη λειτουργία των Η/Ζ ΩίΘδθΙ ΟΝ και λιπαντικών, 
που υπάρχει επί του πλοίου, σε εγκαταστάσεις ξηράς τη- 
ρουμένωντωντελωνιακών διατυπώσεων και των προϋπο¬ 
θέσεων του αριθμ.18 Γενικού Κανονισμού Λιμένα, προ 
του παροπλισμού του πλοίου 
θ) Ασφαλιστήριο Συμβόλαιο ασφαλιστικής επιχείρησης 
ή διεθνώς αναγνωρισμένου ασφαλιστικού συνεταιρισμού 
ή εγγυητική επιστολή πιστωτικού ιδρύματος που λειτουρ¬ 
γεί νόμιμα στην Ελλάδα ή σε χώρα μέλος της Ε.Ε. και των 
κρατών της ΕΟΧ - ΕΖΕΣ πλην Ελβετίας, ετήσιας διάρκει¬ 
ας ισχύος από την ημερομηνία χορήγησης της άδειας, για 
την κάλυψη των εξόδων ανέλκυσης του πλοίου, σε περί¬ 
πτωση βυθίσεώς του καιτην αποκατάσταση ζημιών σε βά¬ 
ρος τρίτων και σε βάρος λιμενικών εγκαταστάσεων κα¬ 
θώς και για την κάλυψη των πάσης φύσεως εξόδων για 
την αποκατάσταση ρύπανσης. 

ι) Οποιοδήποτε πρόσθετο στοιχείο ζητηθεί από τη Λιμε¬ 
νική Αρχή, για επαλήθευση της κατάστασης του πλοίου 
και των προϋποθέσεων του παροπλισμού του. 

ια) έγγραφη αποδοχή του παροπλισμού από την ΑΣΤΑ¬ 
ΚΟΣ ΤΕΡΜΙΝΑΛ Α.Ε. ή την εταιρεία στην οποία αυτή έχει 
παραχωρήσει την άσκηση των αρμοδιοτήτων διοίκησης, 
χρήσης και εκμετάλλευσης των λιμενικών εγκαταστάσεων. 

3. Ειδικότερα για τα πλοία που δεν φέρουν σημαία Κρα¬ 
τών - Μελών της Ευρωπαϊκής Ένωσης και των Κρατών της 
ΕΟΧ - ΕΖΕΣ (πλην Ελβετίας) πλέον των παραπάνω προϋ¬ 
ποθέσεων απαιτείται και δήλωση εταιρείας ρυμουλκών λι- 
μένος ότι αναλαμβάνει σε περίπτωση ανάγκης ή εντολής 
της Λιμενικής Αρχής, να ρυμουλκήσει το πλοίο εκτός αγκυ¬ 
ροβολιού και σε θέση που θα υποδείξει η Λιμενική Αρχή. 

Άρθρο 6 

ΑΔΕΙΑ ΠΑΡΟΠΛΙΣΜΟΥ- ΕΓΚΡΙΣΗ - 
ΠΡΟΘΕΣΜΙΑ ΠΑΡΟΠΛΙΣΜΟΥ 

1. Αρμόδια για τη χορήγηση αδείας παροπλισμού στον 


λιμένα Πλατυγιαλίου Αστακού είναι η Λιμενική Αρχή Με¬ 
σολογγίου. 

2. Ο παροπλισμός του πλοίου και η απόλυση του πλη¬ 
ρώματος του πρέπει να ολοκληρώνεται μέσα στην προ¬ 
θεσμία που ορίζεται από τη σχετική έγκριση, απαγορευ¬ 
μένης απολύτως κάθε απομάκρυνσης του πλοίου από τα 
όρια της Λιμενικής Αρχής παροπλισμού για εκτέλεση 
εμπορικών πράξεων. 

3. Οι άδειες παροπλισμού είναι διατετιμημένα έντυπα της 
Λιμενικής Αρχής Μεσολογγίου, η τιμή των οποίων ανέρχε¬ 
ται για μεν τα πλοία υπό σημαία Κρατών - Μελών της Ευ¬ 
ρωπαϊκής Ένωσης και των Κρατών ΕΖΕΣ (πλην Ελβετίας), 
σε 176 ΕΥΡΩ, για δε τα λοιπά πλοία σε 440 ΕΥΡΩ. Η διαχεί¬ 
ριση και ο τύπος των αδειών είναι ο προβλεπόμενος από το 
άρθρο 71 του Γενικού Κανονισμού Λιμένα Μεσολογγίου. Η 
άδεια ανανεώνεται κάθε χρόνο με καταβολή 44 ΕΥΡΩ και 
176 ΕΥΡΩ ετήσια αντίστοιχα ή για μέρος έτους. 

Άρθρο 7 

ΔΙΟΡΙΣΜΟΣ ΦΥΛΑΚΑ ΠΑΡΟΠΛΙΣΜΕΝΟΥ ΠΛΟΙΟΥ 
ΠΡΟΣΟΝΤΑ - ΥΠΟΧΡΕΩΣΕΙΣ 

1. Η φύλαξη των παροπλισμένων πλοίων, ανεξαρτήτως 
χωρητικότητας είναι υποχρεωτική καθ’ όλο το 24ωρο.Για 
αυτό ο πλοιοκτήτης ή ο εκπρόσωπός του που ζητούν τον 
παροπλισμό, υποχρεούνται να εξασφαλίσουν την πρό¬ 
σληψη και εγκατάσταση πάνω στο πλοίο φυλάκων για τη 
διαρκή εκτέλεση υπηρεσίας φύλακα στο πλοίο. 

2. Οι φύλακες των ανωτέρω πλοίων: 

α) Είναι απογεγραμμένοιΈλληνες ναυτικοί, εφοδιασμέ¬ 
νοι με πιστοποιητικό βασικού κύκλου της Σχολής Σωστι¬ 
κών και Πυροσβεστικών Μέσων ή εν ενεργεία ναυτικοί άλ¬ 
λων Κρατών - Μελώντης Ευρωπαϊκής Ένωσης ή της ΕΟΧ 
- Ευρωπαϊκής Ζώνης Ελεύθερων Συναλλαγών πλην Ελβε¬ 
τίας που έχουν τα προσόντα αυτά. 

β) Κατέχουν πιστοποιητικό ιατρικής εξέτασης (κάρτα 
υγείας), που έχει εκδοθεί προσφάτως και όχι πέραντου τρι¬ 
μήνου, από υγειονομικό κέντρο ή κέντρο υγείας, μετο οποίο 
πιστοποιείται η καταλληλότητα από πλευράς αρτιμέλειας 
και υγείας για την εκτέλεση της συγκεκριμένης εργασίας. 

γ) Είναι ηλικίας μικρότερης των 55 ετών ή και μεγαλύτε¬ 
ρης, εάν σύμφωνα με σημείωμα του ΓΕΝΕ δεν προσφέ- 
ρονται ναυτικοί τέτοιας ηλικίας. 

3. Εάν δεν προσφέρονται απογεγραμμένοι ναυτικοί, 
σύμφωνα με σημείωμα του ΓΕΝΕ, επιτρέπεται η πρόσλη¬ 
ψη ως φυλάκων συνταξιούχων λόγω γήρατος ναυτικών 
ηλικίας μέχρι 65 ετών. Κατ’ εξαίρεση, σε περίπτωση μη 
προσφοράς ούτε εν ενεργεία ούτε συνταξιούχων ναυτι¬ 
κών, επιτρέπεται η πρόσληψη άλλων καταλλήλων κατά 
την κρίση των Λιμενικών Αρχών προσώπων τα οποία μπο¬ 
ρούν να ανταποκριθούν στα καθήκοντα που περιγράφο- 
νται στο άρθρο 8 έστω και εάν δεν κατέχουν πιστοποιητι¬ 
κό της Σχολής Σωστικών και Πυροσβεστικών Μέσων. 

4. Κάθε φύλακας παροπλισμένου πλοίου εφοδιάζεται 
από τη Λιμενική Αρχή Μεσολογγίου με ΑΔΕΙΑ ΦΥΛΑΚΑ 
ΠΛΟΙΟΥ (ΠΑΣΟ), το οποίο εκδίδεται ύστερα απάτην υπο¬ 
βολή των ακόλουθων δικαιολογητικών: 

α) Σύμβαση εργασίας μεταξύ του προσλαμβανομένου 
και του εργοδότη, αντίγραφο της οποίας υποβάλλεται, με 
μέριμνα του εργοδότη, στον ασφαλιστικό φορέα. 

β) Αντίγραφο αναγγελίας προσλήψεως Οργανισμού 
Απασχολήσεως Εργατικού Δυναμικού ή ΓΕΝΕ. 

γ) Δήλωση του φύλακα, για επιστροφή της άδειας, εάν 
παύσει να προσφέρει υπηρεσίες φύλακα. 

δ) Έγγραφης δήλωσης του εργοδότη, στην οποία δη¬ 
λώνει ότι εντός δέκα (10) ημερών από την πρόσληψη του 

φύλακα θα υποβάλλει στον ασφαλιστικό φορέα αντίγρα¬ 
φο της σχετικής σύμβασης ασφάλισης. 

ε) Φωτοαντίγραφο των σελίδων του Ναυτικού Φυλλαδί¬ 
ου που περιέχουν τα στοιχεία του ναυτικού ή των αντι¬ 
στοίχων σελίδων του εγγράφου του Κράτουςτου, από το 
οποίο αποδεικνύεται η ιδιότητα του ναυτικού, φωτοαντί¬ 
γραφο του πιστοποιητικού βασικού κύκλου της Σχολής 
Σωστικών και Πυροσβεστικών Μεσών και πιστοποιητικού 
ιατρικής εξέτασης. 

5. Εφόσον δεν πρόκειται για εν ενεργεία ναυτικούς αλ¬ 
λά για πρόσωπα της παραγράφου 3 του άρθρου αυτού, 
αντί των δικαιολογητικών του τελευταίου εδαφίου της 
προηγούμενης παραγράφου, υποβάλλονται: 

α) φωτοαντίγραφο της αστυνομικής ταυτότητας ή του 
διαβατηρίου 

β) έγγραφο του ασφαλιστικού φορέα από το οποίο απο- 
δεικνύεταιη ιδιότητα του συνταξιούχου, εφόσον πρόκει¬ 
ται για συνταξιούχο, 

γ) δύο (02) φωτογραφίες 

δ) αντίγραφο ποινικού μητρώου, πρόσφατης έκδοσης και 
όχι πέραντου τριμήνου, από το οποίο ναπροκύπτει ότι δεν έχει 
καταδικαστεί για κατασκοπεία, δια σπορά ψευδών ειδήσεων, 
εγκλήματα για τα υπομνήματα, δωροδοκία, καταπίεση, απι¬ 
στία, πρόκληση ναυαγίου από πρόθεση, βιασμό, εξαναγκα¬ 
σμό σε ασέλγεια, αποπλάνηση, μαστροπεία, εκμετάλλευση 
πόρνων, σωματεμπορία, κλοπή, υπεξαίρεση, υφαίρεση, λη¬ 
στεία, εκβίαση, απάτη, λαθρεμπορία, κατοχή, χρήση και εμπο¬ 
ρία ναρκωτικών, παράβαση των διατάξεων περί προστασίας 
του εθνικού νομίσματος, παράνομη αλιεία με χρήση εκρηκτι¬ 
κών ή χημικών ή φυτικών υλών, παράβαση του Α. Ν. 192/36 και 
γενικά σε ποινή με την οποία καταγνώσθηκε έστω και μερική 
αποστέρηση των πολιτικών δικαιωμάτων και δεν έχει παρέλ- 
θει πενταετία από την τέλεση πλημμελήματος ή δεκαετία από 
τηντέλεση κακουργήματος. Γ ιατηνπροσκόμισητου αντιγρά¬ 
φου του ποινικού μητρώου εκ μέρους των υπηκόων των Κρα¬ 
τών - Μελών της Ευρωπαϊκής Ένωσης, πλην Ελλάδος, ή της 
Ευρωπαϊκής Ζώνης Ελεύθερων Συναλλαγών εφαρμογή 
έχουν οι διατάξεις του Π.Δ. 530/91 (ΦΕΚ205 Α) 

ε) ιατρική βεβαίωση, ως παράγραφος 2β του άρθρου 
αυτού. 

6. Δεν απαιτείται η πρόσληψη και η εγκατάσταση φύλα¬ 
κα σε παροπλισμένο πλοίο από τον πλοιοκτήτη ή τον εκ¬ 
πρόσωπό του, εφόσον υπάρχει έγγραφη συμφωνία του με 
την ΑΣΤΑΚΟΣ ΤΕΡΜΙΝΑΛ Α.Ε. ή την εταιρεία στην οποία 
αυτή έχει παραχωρήσει την άσκηση των αρμοδιοτήτων δι¬ 
οίκησης, χρήσης και εκμετάλλευσης των λιμενικών εγκα¬ 
ταστάσεων, δυνάμει της οποίας η δεύτερη αναλαμβάνει 
την υποχρέωση αυτή και να εκτελεί τα καθήκοντα και τις 
υποχρεώσεις των φυλάκων παροπλισμένων πλοίων, όπως 
ειδικότερα αναφέρονται στο επόμενο άρθρο. 

7. Η ισχύς της άδειας φύλακα πλοίου δεν μπορεί να είναι 
μεγαλύτερη από το χρόνο ισχύος του πιστοποιητικού του 
εδαφίου (β) της παραγράφου 2 του παρόντος άρθρου και 
τουτυχόνχρόνου διάρκειας της συμβάσεως εργασίας. Ανε¬ 
ξάρτητα από το χρόνο ισχύος του πιστοποιητικού και της 
διάρκειας της σύμβασης εργασίας, η άδεια φύλακα δεν 
μπορεί να έχει ισχύ μεγαλύτερη του έτους χωρίς προηγου¬ 
μένως να ανανεωθεί από τη Λιμενική Αρχή Μεσολογγίου. 

Άρθρο 8 

ΚΑΘΗΚΟΝΤΑ ΦΥΛΑΚΩΝ ΠΑΡΟΠΛΙΣΜΕΝΩΝ ΠΛΟΙΩΝ 

Οι φύλακες επί των παροπλισμένων πλοίων υποχρεού- 
νται όπως λαμβάνουν κάθε πρόσφορο και ενδεδειγμένο 
μέτρο για τη φύλαξη και διατήρηση αυτού σε ασφάλεια, 


κατά τις υπάρχουσες διατάξεις και τους κανόνες ναυτι¬ 
κής τέχνης και εμπειρίας. 

Ειδικότερα: 

α) Ελέγχουν την ασφαλή πρόσδεση του πλοίου ώστε να 
μην προκληθούν ζημιές μεταξύ των πλοίων αλλά και στην 
ευρύτερη θαλάσσια περιοχή. 

β) Ειδοποιούν άμεσα και με τον πλέον ενδεικνυόμενο 
τρόπο τη Λιμενική Αρχή, τους πλοιοκτήτες και τον υπεύ¬ 
θυνο παροπλισμού, για οποιαδήποτε μορφής ανωμαλία 
(πυρκαϊά, ρύπανση, κλίση του πλοίου κ.λπ.). 

γ) Απαγορεύουν την προσέγγιση κάθε πλωτού μέσου, 
στο παροπλισμένο πλοίο, καθώς και την άνοδο σ’ αυτό 
κάθε προσώπου, χωρίς την άδεια της Λιμενικής Αρχής η 
οποία χορηγείται κατόπιν αιτήσεως του υπεύθυνου πα¬ 
ροπλισμού. 

δ) Απαγορεύουν κάθε είδους εργασία, εφόσον δεν 
υπάρχει ειδική άδεια (ΠΑΣΟ) της Λιμενικής Αρχής. 

ε) Ελέγχουν προσεκτικά όλους τούς χώρους του πλοί¬ 
ου και ειδοποιούν τη Λιμενική Αρχή για οποιαδήποτε με¬ 
ταβολή παρατηρήσουν. 

στ) Παρέχουν κάθε πληροφορία που τυχόν θα τους ζη¬ 
τηθεί από τα Λιμενικά Όργανα. 

ζ) Ανάβουν ανελλιπώς, κατά τη διάρκεια της νύχτας, τα 
φώτα αγκυροβολιάς. 

η) Επαίρουν καθημερινά τις απαραίτητες σημαίες και 
σήματα. 

θ) Τηρούν ανελλιπώς «Ημερολόγιο φύλακα Παροπλι¬ 
σμένου Πλοίου», το οποίο ελέγχεται και υπογράφεται κά¬ 
θε δεκαπέντε (15) μέρες από τον Υπεύθυνο παροπλισμού 
του πλοίου και στο οποίο θα αναγράφεται κάθε περιστα¬ 
τικό που λαμβάνει χώρα επί του παροπλισμένου πλοίου 
καθώς τα άτομα που επιβιβάζονται σε αυτό ονομαστικά 
κατά τη διάρκεια της φυλακής κάθε φύλακα. Το ημερολό¬ 
γιο αυτό προσκομίζεται κάθε μήνα στη Λιμενική Αρχή για 
θεώρηση από τον υπεύθυνο παροπλισμού. 

ι) Μεριμνούν σε συνεννόηση με τον υπεύθυνο παροπλι¬ 
σμού για τη συγκέντρωση των πετρελαιοειδών μιγμάτων 
(σεντίνες), που παράγονται κατά τη διάρκεια του παρο¬ 
πλισμού, σε ειδική δεξαμενή και περιοδικά μετρούν και 
καταγράφουν την ποσότητά τους. 

ια) Ελέγχουν και καταγράφουν συνεχώς τα βυθίσματα 
του πλοίου. 

ιβ) Συγκεντρώνουν σε κατάλληλο χώρο τα απορρίμμα¬ 
τα ή άλλα άχρηστα στερεά αντικείμενα, που παράγονται 
κατά τη διάρκεια του παροπλισμού. 

ιγ) Μεριμνούν σε συνεννόηση με τον υπεύθυνο παρο¬ 
πλισμού για την παράδοση των αποβλήτων σε κατάλλη¬ 
λες ευκολίες υποδοχής. 

ιδ) Μεριμνούν για την καλή λειτουργία της συσκευής 
ν.Η.Ρ αναφέροντας άμεσα οποιαδήποτε ανωμαλία στη 
λειτουργία - ηλεκτρική τροφοδοσία της. 

ιε) Επικοινωνούν καθημερινώς με τη Λιμενική Αρχή μέ¬ 
σω πομποδέκτου ν.Η.Ε. 

ιστ) Εξασφαλίζουν την σταθερότητα της κλίμακας επι¬ 
βίβασης από πλοίο σε πλοίο καιτης ύπαρξης κατάλληλου 
φωτισμού. 

Άρθρο 9 

ΕΛΕΓΧΟΙ ΠΡΙΝ ΚΑΙ ΚΑΤΑ ΤΟΝ ΠΑΡΟΠΛΙΣΜΟ ΠΛΟΙΟΥ 

1. Αμέσως μετά τον κατάπλου και πριν το παροπλισμό 
του πλοίου πραγματοποιείται επιθεώρηση αυτού από επι¬ 
θεωρητή της Λιμενική Αρχής, εκπρόσωπο της ΑΣΤΑΚΟΣ 
ΤΕΡΜΙΝΑΛ Α.Ε. ή της εταιρείας στην οποία αυτή έχει πα¬ 
ραχωρήσει την άσκηση των αρμοδιοτήτων διοίκησης, 
χρήσης και εκμετάλλευσης των λιμενικών εγκαταστάσε- 

ων, τον υπεύθυνο παροπλισμού του πλοίου ή άλλους αντι¬ 
προσώπους της Εταιρείας (πλοίαρχο, Α' Μηχανικό κ.λπ.) 
καθώς και τυχόν παριστάμενους εκπροσώπους άλλων 
εμπλεκόμενων Αρχών ή Υπηρεσιών, σύμφωνα με τις ειδι¬ 
κότερες διατάξεις, για να διαπιστωθεί ότι η πραγματική 
κατάσταση του πλοίου ανταποκρίνεται στις προβλεπόμε- 
νες προϋποθέσεις και στα υποβληθέντα δικαιολογητικά. 

2. Σε περίπτωση ύπαρξης ενδείξεων ότι η πραγματική 
κατάσταση του πλοίου δεν ανταποκρίνεται στην περιγρα- 
φόμενη στα σχετικά πιστοποιητικά, η Λιμενική Αρχή μπο¬ 
ρεί να ζητά τη τεχνική συνδρομή του ΥΕΝ/ΚΕΕΠ ή άλλου 
αρμόδιου και αναγνωρισμένου τεχνικού οργανισμού, με 
δαπάνες των ενδιαφερομένων. 

3. Η διαπιστωθείσα κατάσταση καταχωρείται σε ειδικό 
πρακτικό επιθεώρησης (σύμφωνα με το επισυναπτόμενο 
υπόδειγμα, ΠΑΡΑΡΤΗΜΑ Α), παροπλισμένου πλοίου, που 
υπογράφεται από όλους τους ενδιαφερομένους. Το υπο¬ 
γεγραμμένο πρακτικό φυλάσσεται στο φάκελο του παρο¬ 
πλισμένου πλοίου. 

4. Κάθε 6 μήνες ή και εκτάκτως κατά την κρίση της Λιμε¬ 
νικής Αρχής, διενεργούνται έλεγχοι του πλοίου, κατά τον 
ίδιο τύπο και διαδικασία, προκειμένου να διαπιστωθεί αν η 
κατάστασή του εξακολουθεί να ανταποκρίνεται στους 
όρους παροπλισμού του. Εφόσον διαπιστωθούν αποκλί¬ 
σεις, ο υπεύθυνος παροπλισμού του πλοίου καλείται σε 
άμεση αποκατάσταση των πραγμάτων, σύμφωνα με τις 
υποχρεώσεις του και τις διατάξεις του Κανονισμού αυτού. 

5. Αμέσως μετά τον παροπλισμό του πλοίου σκιαγρα- 
φείται με ειδική κίτρινη φωσφορίζουσα μπογιά η ίσαλος 
γραμμή στην πλώρη και στην πρύμνη για έλεγχο μεταβο¬ 
λής της διαγωγής του πλοίου σε μήκος ενός μέτρου και 
πλάτος δέκα εκατοστόμετρων αριστερά και δεξιά. 

6. Κατά τον αρχικό, καθώς και σε κάθε εξαμηνιαίο έλεγ¬ 
χο καταχωρίζεται στο πρακτικό εάν η κλίμακα σύνδεσης 
του πλοίου με τα τυχόν λοιπά παροπλισμένα πλοία διαθέ¬ 
τει πλευρικά κιγκλιδώματα ασφαλείας, κατάλληλο δίχτυ 
κάτωθεν αυτής και κατάλληλο φωτισμό το βράδυ. 

Άρθρο 10 

ΘΕΣΕΙΣ ΠΑΡΟΠΛΙΣΜΟΥ 

Η θέση παροπλισμού κάθε πλοίου στο λιμένα Πλατυγιαλί- 
ου Αστακού Αιτωλοακαρνανίας καθορίζεται από την ΑΣΤΑ¬ 
ΚΟΣ ΤΕΡΜΙΝΑΛ Α.Ε. ή την εταιρεία στην οποία αυτή έχει πα¬ 
ραχωρήσει την άσκηση των αρμοδιοτήτων διοίκησης, χρή¬ 
σης και εκμετάλλευσης των λιμενικών εγκαταστάσεων. 

Άρθρο 11 

ΕΚΤΕΛΕΣΗ ΕΡΓΑΣΙΩΝ ΣΥΝΤΗΡΗΣΗΣ - ΕΠΙΣΚΕΥΗΣ 

Η εκτέλεση εργασιών συντήρησης ή επισκευών σε πα¬ 
ροπλισμένα πλοία και εφόσον προβλέπεται από τις σχετι¬ 
κές με το θέμα αυτό διατάξεις, μπορεί να επιτραπεί μετά 
οπό έγγραφη άδεια της Λιμενικής Αρχής. Για την έκδοσή 
της απαιτείται η έγγραφη συναίνεση της ΑΣΤΑΚΟΣ ΤΕΡ- 
ΜΙΝΑΛ Α.Ε. ή της εταιρείας στην οποία αυτή έχει παρα¬ 
χωρήσει την άσκηση των αρμοδιοτήτων διοίκησης, χρή¬ 
σης και εκμετάλλευσης των λιμενικών εγκαταστάσεων 

Άρθρο 12 

ΕΠΑΝΕΚΚΙΝΗΣΗ ΠΑΡΟΠΛΙΣΜΕΝΟΥ ΠΛΟΙΟΥ 

1. Οι υπεύθυνοι παροπλισμού των παραπλεύρως ευρι¬ 
σκομένων πλοίων, αναλαμβάνουν κάθε πρόσφορο μέτρο 


για διευκόλυνση της απομάκρυνσης του ενεργοποιημέ¬ 
νου πλοίου. Μετά την έγγραφη ενημέρωση ενεργοποίη¬ 
σης ο πλοιοκτήτης ή ο νόμιμος εκπρόσωπός του οφείλει 
εντός πέντε (5) ημερών να μετακινήσειτο πλοίο απάτη θέ¬ 
ση παροπλισμού και εντός δέκα (10) ημερών απότηνημε- 
ρομηνία που αναγράφεται στην ενημέρωση να απομα- 
κρύνει αυτό από το λιμένα Πλατυγιαλίου Αστακού. 

2. Προσωπικό και τεχνικά μέσα που ενδεχομένως απαι¬ 
τηθούν για μετακίνηση των παραπλεύρως ευρισκομένων 
πλοίων, εξασφαλίζονται με μέριμνα και δαπάνη του υπεύ¬ 
θυνου παροπλισμού του ενεργοποιημένου πλοίου. 

3. Πριν τον απόπλου ενεργοποιημένου πλοίου η Λιμενι¬ 
κή Αρχή ελέγχει: 

α) Την ισχύ του «διεθνούς πιστοποιητικού πρόληψης 
της ρύπανσης από πετρέλαιο» (Ι.Ο.Ρ.Ρ.Ο), (αν διατίθεται), 
που προβλέπεται από τη Δ.Σ. ΜΑΒΡΟΕ 73/78. 

β) Τις ποσότητες των πετρελαιοειδών καταλοίπων και 
απορριμμάτων, που υπάρχουν στο πλοίο και οι οποίες πρέ¬ 
πει πριν τον απόπλου να παραδοθούν στις ευκολίες υπο¬ 
δοχής. Αν για οποιοδήποτε λόγο δεν είναι δυνατή η διάθε¬ 
ση των πετρελαιοειδών καταλοίπων, κατ’ εξαίρεση επιτρέ¬ 
πεται ο απόπλους εφόσον κατευθύνεται σε λιμάνι που 
υπάρχουν τέτοιες ευκολίες υποδοχής ή από τη Λιμε-νική 
Αρχή διαπιστωθεί ότι μπορούν να διατεθούν αυτά νο-μιμα 
σύμφωνα με τις προϋποθέσεις της Δ.Σ. «ΜΑΒΡΟΕ 73/78». 

γ) Ότι στις δεξαμενές θαλασσέρματος (1Α/ΑΤΕΒ ΒΑΙ- 
ΕΑ5ΤΤΑΝΚ3 \Λ/ΒΤ) δεν περιέχονται πετρελαιοειδή. Σε πε¬ 
ρίπτωση που στις δεξαμενές αυτές διαπιστωθεί ύπαρξη 
πετρελαίου ή καταλοίπων αυτού, απαγορεύεται η τοπο¬ 
θέτηση θαλασσέρματος πριν αυτές πλυθούν. Στην περί¬ 
πτωση αυτή το νερό της πλύσης παραδίδεται σε ευκολίες 
υποδοχής ή διατίθεται, σύμφωνα με τις προϋποθέσεις 
του προηγούμενου εδαφίου. 

δ) Στις περιπτώσεις (β) και (γ) γίνεται ευδιάκριτη σχετι¬ 
κή εγγραφή στην Ελληνική και Αγγλική, στο βιβλίο πετρε¬ 
λαίου και στο ημερολόγιο γέφυρας του πλοίου, προκει¬ 
μένου να ελεγχθεί από τη Λιμενική Αρχή του λιμένα που 
πρόκειται να καταπλεύσει το πλοίο. 

Άρθρο 13 

ΛΟΙΠΕΣ ΔΙΑΤΑΞΕΙΣ 

Προσαρτάται και αποτελεί αναπόσπαστο μέρος του κα¬ 
νονισμού αυτού το Παράρτημα Α: «υπόδειγμα πρακτικού 
επιθεώρησης παροπλισμένου πλοίου». 

Άρθρο 14 

ΚΥΡΩΣΕΙΣ 

Οι παραβάτες του παρόντος Κανονισμού, του οποίου η 
εκτέλεση ανατίθεται στα Λιμενικά Όργανα, ανεξάρτητα 
από τις συντρέχουσες αστικές και ποινικές ευθύνες κατά 
την ισχύουσα νομοθεσία, υπόκεινται και στις κυρώσεις του 
άρθρου 157 του Κ.Δ.Ν.Δ. που κυρώθηκε με το Ν.Δ. 187/73 
(261 Α), το πρώτο εδάφιο της παραγράφου 1 του οποίου, 
τροποποιήθηκε μεταγενέστερα και ισχύει σύμφωνα με το 
άρθρο 2 του Π.Δ. 381/95 (Α214) όπως τροποποιήθηκε και 
ισχύει με το άρθρο μόνο του Π.Δ. 193/2001 (Α156). 

Μεσολόγγι, 9 Σεπτεμβρίου 2003 

Ο Λιμενάρχης κ.α.α. 

ΧΑΡΑΛΑΜΠΟΣ ΚΑΝΕΛΛΟΣ 

ΠΑΡΑΡΤΗΜΑ Α 

ΕΙΔΙΚΟΥ ΚΑΝΟΝΙΣΜΟΥ ΛΙΜΕΝΑ ΜΕΣΟΛΟΓΓΙΟΥ Αριθμ. 16 

ΠΡΑΚΤΙΚΟ ΕΠΙΘΕΩΡΗΣΗΣ ΠΑΡΟΠΛΙΣΜΕΝΟΥ ΠΛΟΙΟΥ 


1. -ΛΙΜΕΝΙΚΗ ΑΡΧΗ. 

2. - Ημερομηνία επιθεωρήσεως 

3. - Ονομα πλοίου. 

4- Εθνικότητα. 


5.-Είδος πλοίου: Α. Φορτηγό 


Β. Επιβατηγό Γ. Δ/= Δ. Λοιπά Πλοία 


6. Χωρηιικόιηια: ΚΟΧ:.ΚΚΧ:.0\ΛΓΤ: 

7 - Στοιχεία Πλοιοκτήτου ή Εταιρείας:. 


8 - Στοιχεία πράκτορος στον λιμένα παροπλισμού: 


9.- Πιστοποιητικό 
(ΟΟΝΒΤΚυΟΤΙΟΝ 


κατασκευής 

ΟΕΡΤΙΡΙΟΑΤΕ) 


Ημερομηνία λήξεως: 
( ϋΑΤΕ ΟΡ ΕΧΡΙΚΕ) 


10. - Πιστοποιητικό παροπλισμού του νηογνώμονα 

που παρακολουθεί το πλοίο 

11. - Ποσότητες και είδη καυσίμων. 


λιπαντικών 


12.- Χαρακτηριστικά αναγνωρίσεως των δεξαμενών, που περιέχουν τα ανωτέρω (καύσιμα και λιπαντικά) 
και περιεχόμενα κάθε μιας:. 


Κενό 


13.- Προκειμένου για Φ/Γ πλοίο τα κύτη του είναι καθαρά 


14.- Προκειμένου για Δ/= οι δεξαμενές (φορτίου- καταλοίπων) είναι καθαρές 

15.- Παράδοση πετρελαιοειδών καταλοίπων (σεντίνες, ακάθαρτο έρμα κτλ) 
Στοιχεία σχετικής αποδείξεως παραδόσεως - Ημερομηνία - Τόπος. 


16.- Παράδοση στερεών απορριμάτων (υπόλοιπα φορτίου - ξυλεία ευθετήσεως φορτίου - τρόφιμα κτλ). 
Στοιχεία σχετικής αποδείξεως παραδόσεως - ημερομηνία 


17.- Πιστοποιητικό ΌΑ5 ΡΚΕΕ (για Δ/Ξ) 

α) Ημερομηνία εκδόσεως:. 

β) Όνομα Χημικού ή Εταιρείας:. 

γ) Δεξαμενές - αντλιοστάσιο (που καλύπτει) 


18.- Σχέδιο ερματισμού του 


πλοίου ποσότητα καθαρού έρματος (ανά δεξαμενή) 


19.- Ελέχθησαν το βιβλίο πετρελαίου, ημερολόγιο γέφυρας και μηχανής 
(Παρατηρήσεις) 


20. - Υπεύθυνη Δήλωση του Πλοιάρχου, ότι το πλοίο είναι καθαρό | 

21. - Βυθίσματα πλοίου αμέσως μετά τον παροπλισμό 

ΠΡ.ΠΜ. Μ 


22.- Η κλίμακα σύνδεσης του πλοίου με τα λοιπά πλοία του καραβοστασιού, διαθέτει πλευρικά κιγκλιδώματα 
ασφαλείας, κατάλληλο δίχτυ κάτωθεν αυτής και κατάλληλο φωτισμό το βράδυ. 


ΣΗΜ: Οι απαντήσεις στα ερωτήματα των παραγράφων 5, 9, 10, 13, 14, 19, 20, 21 και 22 θα γίνεται με την 
εγγραφή του γράμματος «X» στο αντίστοιχο τετράγωνο. 


Στοιγεία Επιθεωοητού - Υπονοααιή 


Υπονοαφιί Πλοιάογου 


1 . 

2 . 

Β. Η εφαρμογή του Κανονισμού αυτού αρχίζει δύο (2) μήνες από τη δημοσίευσή του στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 14 Νοεμβρίου 2003 

Ο ΥΠΟΥΡΓΟΣ 

ΓΕΩΡΓΙΟΣ ΠΑΣΧΑΛΙΔΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























